Rikunarita-ORG/Wikinium huggingface dataset:
# לי באי

לי באי
李白|  |
|
לידה |
19 במאי 701 סויאב, שושלת טאנג  |
|
נהרג |
30 בנובמבר 762 (בגיל 61) דאנגטו, הרפובליקה העממית של סין  |
|
מקום קבורה | Tomb of Li Bai  |
|
שם לידה | 李白  |
|
מדינה |
שושלת טאנג  |
|
יצירות בולטות | A Farewell to Meng Haoran on his Way to Yangzhou, A Farewell to a Friend, Departing from Baidi in the Morning, Bringing in the Wine, Quiet Night Thought, Mountain Q&A, בפסקה זו 2 רשומות נוספות שטרם תורגמו  |
|
שפות היצירה |
סינית  |
|
ילדים | Li Boqin  |
|   |

לי באי מדקלם שיר מאת ליאנג קאי
**לִי בּאי**, **לִי בּוֹ** או **לִי טי פּוֹ** (סינית: **李白**; ‏701 – 762) משורר סיני שחי בימי שושלת טאנג ונחשב לאחד מגדולי המשוררים הסינים.

לי באי היה בנו של סוחר עשיר. מקום הולדתו לוט בערפל, אך רבים גורסים כי נולד בעיר סויאב שבקירגיזסטן (בקרבת טוקמק). משפחתו עקרה למחוז סצ'ואן כשהיה בן 5, שם הושפע לי באי מהטאואיזם ומקונפוציוס. מגיל 25 נדד ברחבי סין, מה שהשפיע על אישיותו, ועל השפה השירית החופשית שזכתה לעניין רב עוד בחייו. בשנת 742 פגש לי באי את הקיסר ובמשך שנתיים שירת כמשורר בחצרו. בהמשך, נדד ברחבי סין, ופגש את המשורר הנודע דו פו בסתיו 744 ושנה אחר כך. השירים שכתבו השניים זה לזה נחשבים לקלאסיקה.

מאוחר יותר תמך לי באי במרד נגד הקיסר ועל כך הוגלה ליֵלַאנג. הוא זכה לחנינה ומת בדַאנְגטוּ. האגדה מספרת כי טבע כשניסה לתפוס את בבואת הלבנה. אחרים טוענים כי מת מהרעלת כספית בעת ניסיון כימי להמציא משקה מרפא-כל, ואחרים גורסים כי מת משתיית יתר. רבים משיריו עסקו בהנאות היין.

משירתו של לי באי נותרו כ־1100 שירים. היכרות המערב עם לי באי החלה בזכות התרגומים החופשיים של המשורר עזרא פאונד מהתרגומים ליפנית לשירתו של לי באי. בתרגום לגרמנית נתפרסמו כמה משיריו בזכות השיר על הארץ מאת מאהלר. שיריו תורגמו לעברית בעיקר על ידי דן דאור.

בראשית ימי הרפובליקה העממית של סין. מאו דזה-דונג העלה על נס את דמותו של לי באי, אך עם זאת, בימי מהפכת התרבות. דמותו סווגה כאנטי-מהפכנית ונופצו פסליו.[דרוש מקור]

## לקריאה נוספת

* דן דאור (מתרגם), שביעי: לי בּאי, **108 שירים מן הקלאסיקה הסינית**, הוצאת חרגול, 2001

## קישורים חיצוניים

* כתבי לי באי בפרויקט בן-יהודה
* ארבעה שירים של לי באי, דבר, בתרגום איתמר אבן-זהר, 3 ביולי 1959
* המשורר הנודד, לי באי, אתר הרדיו הסיני הבינלאומי
* לי באי, באתר אנציקלופדיה בריטניקה (באנגלית)
* כתבי לי באי בפרויקט גוטנברג (באנגלית)
* פו לי (701-762), דף שער בספרייה הלאומית

* לי באי, באתר MusicBrainz (באנגלית)

* לי באי, באתר Discogs (באנגלית)
# ריצ'רד וייזמן

ריצ'רד וייזמן
Richard Wiseman|  |
| ריצ'רד וייזמן כפי שצולם באוקטובר 2012 |
|
לידה |
17 בספטמבר 1966 (בן 59) לונדון, הממלכה המאוחדת  |
|
מדינה |
הממלכה המאוחדת  |
|
השכלה |
דוקטור לפסיכולוגיה מאוניברסיטת אדינבורו |
|
עיסוק |
קוסם ופסיכולוג |
|
תארים |
פרופסור |
|
השקפה דתית |
אתאיסט |
|
פרסים והוקרה | * פרס רוברט בלס לחשיבה ביקורתית (2011)
* עמית הוועדה למחקר סקפטי
* פרס דייוויד אטנבורו (2023)
 |
|
 |
|   |

פרופסור **ריצ'רד וייזמן** (בחלק מהמקורות בעברית גם: ריצ'רד וייסמן, באנגלית: **Richard Wiseman**;‏ נולד ב-17 בספטמבר 1966, לונדון, הממלכה המאוחדת) הוא פסיכולוג וסופר בריטי העומד בראש יחידת המחקר של אוניברסיטת הרטפורדשייר בבריטניה. וייזמן החל את הקריירה כקוסם ובהמשך למד פסיכולוגיה בקולג' האוניברסיטאי של לונדון ורכש תואר שלישי בפסיכולוגיה באוניברסיטת אדינבורו.

## עבודתו

במחקריו משלב וייזמן בין עיסוקו הקודם כקוסם והשכלתו האקדמית והם כוללים בין השאר סוגיות העוסקות באינטואיציה, אשליות אופטיות ובעל-טבעי. וייזמן חקר את נושא המזל "הטוב" ו"הרע" ופרסם את מחקרו בספר "גורם המזל" (תורגם לעברית בשם "מזלך בידך"). בספר נכתב כי לאנשים בעלי גישה חיובית ואמונה בהצלחתם סיכוי טוב יותר להצליח (אפקט פיגמליון). בנוסף, מציין המחקר שהמצליחנים מקשיבים לאינטואיציה שלהם, נמנעים מסיכונים מיותרים מחד ומשכללים את מיומנות האינטואיציה שלהם מאידך, וכך לומדים להיעזר בה כחלק ממערכת השיקולים שלהם. וייזמן נמנה עם האסכולה הספקנית ובחן את תקפותן של טענות ומחקרים מדעיים. לדוגמה, הוכיח וייזמן שהשיטה המבוססת ניתוב לשוני פיזיולוגי (NLP) לגילוי האם אדם משקר לפי תנועות עיניו אינה יעילה. הוא העלה סדרת הרצאות קצרות ל-YouTube אשר זכו לכ-90 מיליון צפיות.
וייזמן פרסם 11 ספרים אשר חלקם הפכו לרבי מכר ו-3 מהם תורגמו לעברית.

## קישורים חיצוניים

 מדיה וקבצים בנושא **ריצ'רד וייזמן** בוויקישיתוף

* אתר האינטרנט הרשמי של ריצ'רד וייזמן (באנגלית)

* ריצ'רד וייזמן, ברשת החברתית פייסבוק

* ריצ'רד וייזמן, ברשת החברתית X (טוויטר)

* ריצ'רד וייזמן, ברשת החברתית Goodreads
* מייקל שרמר, קולו של הספקן - כדי שהמזל יתממש, באתר סיינטיפיק אמריקן ישראל, אוחזר ב-7 בדצמבר 2013
* ריצ'רד וייזמן – ספרים שתורגמו לעברית, באתר סימניה, אוחזר ב-7 בדצמבר 2013
* איך הופכים פרופסור לסופרסטאר, באתר mindcet.org, אוחזר ב-7 בדצמבר 2013

## הערות שוליים